b"\n_START_ARTICLE_\nRoberto Santamar\xc3\xada Cipri\xc3\xa1n\n_START_SECTION_\nTraject\xc3\xb2ria\n_START_PARAGRAPH_\nJugador del planter de l'Osasuna, va ser traspassat l'estiu de 2006 a la UD Las Palmas, on va jugar com a porter del filial, fins que la temporada 2007/2008 aconsegu\xc3\xad la titularitat al primer equip, arran d'una lesi\xc3\xb3 soferta pel seu company Ignacio Carlos Gonz\xc3\xa1lez._NEWLINE_En el seu primer partit com a titular a Segona va parar un penal en el minut 99 de joc a Canobbio, jugador del Celta, despr\xc3\xa9s que es repet\xc3\xads, a inst\xc3\xa0ncies del col\xc2\xb7legiat. Gr\xc3\xa0cies a aix\xc3\xb2, la UD Las Palmas va guanyar per 1-0 a l'Estadi de Gran Can\xc3\xa0ria, en un partit molt pol\xc3\xa8mic, el 23 de febrer de 2008._NEWLINE_La seva \xc3\xbaltima temporada al conjunt canari no va estar exempta de pol\xc3\xa8mica. El porter va demanar en repetides ocasions desvincular-se del club groc a final de temporada, al\xc2\xb7legant problemes personals. Segons el porter, la falta d'adaptaci\xc3\xb3 de la seva fam\xc3\xadlia a l'illa, provocant repetits atacs d'ansietat en la seva dona, li van fer prendre la decisi\xc3\xb3 d'abandonar el club en acabar la temporada. Tot aix\xc3\xb2 va produir un gran conflicte entre jugador, club i afici\xc3\xb3._NEWLINE_Finalment, l'estiu de 2009, \xc3\xa9s cedit per un any al M\xc3\xa0laga CF, de la Primera Divisi\xc3\xb3 espanyola, equip on havia militat el seu oncle Roberto Santamar\xc3\xada Calavia. Durant la seva estada al conjunt malagueny, no va disposar d'oportunitats de jugar a causa de la tardan\xc3\xa7a de la seva arribada i al bon moment del seu company Gustavo Mun\xc3\xbaa. Malgrat la seva falta d'oportunitats va aconseguir la titularitat en alguns partits de Copa del Rei. A final de temporada, va tornar a Las Palmas, amb la qual va rescindir contracte l'11 d'agost de 2010. El mateix dia es va confirmar el seu fitxatge pel Girona FC, de Segona Divisi\xc3\xb3._NEWLINE_El 5 juliol de 2012, la SD Ponferradina fa oficial el seu fitxatge per a la temporada 2012/13. El 12 de juliol de 2014 abandona la SD Ponferradina, per posteriorment fitxar per l'Osasuna, club en el qual es va formar._NEWLINE_Despr\xc3\xa9s d'un sol any a Pamplona torna a la Ponfe, club que perd la categoria._NEWLINE_El 5 de juliol de 2016 es confirma el seu fitxatge pel RCD Mallorca. El juliol de 2017 va fitxar pel CF Reus Deportiu. Al mercat d'hivern de 2018 va fitxar fins al final de temporada per l'Osca._NEWLINE_El juny de 2018 va renovar el contracte amb l'Osca una altra temporada."